Era hemna se tie alavetz, enquia e tot damb afogadura, ath manejament de tot, se taque es dits de verdet, cuelh ath sòn cargue era educacion des sirvents e era direccion des colons, convòque as procuradors, presidís as notaris, arengue as curials, visite as còthi midonadi, seguís es procèssi, repasse es escritures, dicte es contractes, coneish era sua soberania, ven, crompe, apraie, mane, promet e compromet, estaque e destaque, cedís, autrege e arrecule, ordene e desordene, arremasse e degalhe, hè campissades; felicitat magistrau e personau; e tot aquerò la solatge.